Опозиционо оријентисани новинар Славко Ћурувија, оснивач листа „Дневни телеграф“, убијен је на Васкрс 11. априла 1999. године око 17 часова, у току НАТО агресије на СР Југославију. Убиство је извршено у пролазу зграде у Светогорског улици (тадашњој: Иве Лоле Рибара) бр. 35, где су се налазиле просторије листа, као и Ћурувијин стан. На њега је су са леђа испаљена два метка, од којих га је један погодио у главу, а други у срце. За убиство Славка Ћурувије је 5. априла 2019. године, готово 20 година касније, осуђен Радомир Марковић, начелник Службе државне безбедности у време убиства и човек од највишег поверења Слободана Милошевића и Мирјане Марковић. Извршиоци убиства никада нису откривени.